b'\n_START_ARTICLE_\nKriogeni\xc4\x8dni raketni motor\n_START_PARAGRAPH_\nKriogeni\xc4\x8dni raketni motor je teko\xc4\x8degorivni raketni motor, ki uporablja kriogeni\xc4\x8dno ohlajeno gorivo ali kriogeni\xc4\x8dni ohlajeni oksidator, na povsem kriogeni\xc4\x8dnih motorjih sta obe komponetni kriogeni\xc4\x8dni. Primer povsem kriogeni\xc4\x8dnega motorja uporablja za gorivo teko\xc4\x8di vodik (LOX) in za oksidator teko\xc4\x8di kisik (LOX)._NEWLINE_Obstajajo tudi motorji, ki imajo samo eno kriogeni\xc4\x8dno komponento npr. teko\xc4\x8di kisik za oksidator, gorivo pa je kerozin (RP-1) pri sobni temperaturi - te motorje se kdaj ozna\xc4\x8duje kot "polkriogeni\xc4\x8dni"._NEWLINE_Povsem kriogeni\xc4\x8dni motorji LOX+LH2 imajo od vseh kemi\xc4\x8dnih raket najve\xc4\x8dji specifi\xc4\x8dni impulz - 450 sekund. Polkriogeni\xc4\x8dni motorji na kerozin in LOX imajo specifi\xc4\x8dni impulz okrog 340 sekund._NEWLINE_Prednost kriogeni\xc4\x8dnih goriv in oksidatorjev je da pri kriogeni\xc4\x8dni temperaturi zasedajo precej manj\xc5\xa1i volumen. Kriogeni\xc4\x8dno gorivo se tudi uporablja za hlajenje izpu\xc5\xa1ne \xc5\xa1obe. Slabost pa je, da zaradi nepopolne izolacije, del goriva izpari. Zato rakete s temi gorivi ne morejo \xc4\x8dakati dlje \xc4\x8dasa na izstrelitveni plo\xc5\xa1\xc4\x8dadi, za razliko od hipergoli\xc4\x8dnih raket, ki lahko \xc4\x8dakajo tudi en mesec na izstrelitveni plo\xc5\xa1\xc4\x8dadi.'